මෙම ප්‍රශ්න කිරීමෙන් පසුදින එනම් 1910 ජුලි 09 වැනිදා වෛද්‍ය ක්‍රිපන් හා එතල් ලන්ඩනයෙන් පිටත් වූහ. ඒ බෙල්ජියම බලා යන්නටය. එතැන් සිට එස්. එස්. මොන්ට්රෝස් වාෂ්ප නෞකාවෙන් කැනඩාවේ ක්විබෙක් ප්‍රාන්තයට යාමට පිටත් වූහ. මේ අතර පොලිස් පරීක්ෂක වෝල්ටර්, ක්‍රිපන්ගේ නිවසට යළි පැමිණියේ නිවස සෝදිසි කිරීමේ වරෙන්තුවක්ද රැගෙනය. එහෙත් ඒ වෙන විට ක්‍රිපන් එහි සිටියේ නැත. ඔවුන් පලාගොස් ඇති බව පොලිසියට ඒත්තු ගියෙන් නිවසේ හිමිකරු ලවා දොර විවෘත කරවාගෙන එය සම්පූර්ණ පරීක්ෂාවකට ලක් කළේය. දින දෙකක් පමණ මෙම පරීක්ෂාවට ගත විය. එහිදී නිවසේ ගිනි උදුන යට පිහිටි ගඩොල් තට්ටුව යට වළක් ඇති බව තහවුරු විය. එය හාරා බැලීමේදී කාන්තා ඇඳුම්, පිරිමියෙකුගේ පිජාමා ඇඳුමක උඩු කොටස් සුදු පැහැති රැලි ගැසුණ කෙස් රොදක්, හමුවිය. එසේම මේ අතර හෘදය වස්තුව, ප්ලීහාව, වකුගඩු, ආමාශය, අග්න්‍යාසය, කුඩා අන්ත්‍රය සහ මහා අන්ත්‍රය ආදී අවයව කොටසක් හමුවිය. ඒ සියල්ල එකට සිටින සේ සිරුරෙන් ඉවත් කර තිබූ බව පෙනිණ. ඒත් හිස, අස්ථි හා ප්‍රජනක කොටස් හමුවුයේ නැත.
සෝදිසි කිරීමේ වරෙන්තුවක් රැගෙන ක්‍රිපන්ගේ ගෙදරට පැමිණියේ කවුද?
වෝල්ටර්